Munntørrhet kan ofte medføre at man våkner om morgenen og er ubehagelig tørr i munnen. Mange får også avbrutt søvnen på grunn av behov for å drikke i løpet av natten.    For de som har proteser (gebiss) kan det være vanskeligere å få disse til å fungere. Om man produserer lite spytt, kan slimhinnene bli mer såre, og snakking, tygging og svelging kan føles ubehagelig.    Samtidig vil smaksopplevelsen av mat og drikke reduseres. Munntørrhet kan føre til økt risiko for hull i tennene, tannkjøttsykdommer og soppinfeksjoner i munnhulen. Mange vil også kunne oppleve dårlig ånde som et resultat av redusert spyttproduksjon.